Πολιτισμικά Υπεύθυνη Διδασκαλία στην Εκπαίδευση Τσιγγανοπαίδων: Απόψεις και αναφερόμενες πρακτικές δασκάλων
Creators: name: Καράτζιου, Αλεξάνδρα Διονυσίου
Publisher: name: Aristotle University of Thessaloniki
Year: 2016
Subjects: Πολιτισμικά Υπεύθυνη Διδασκαλία
Εκπαίδευση Τσιγγανοπαίδων
απόψεις και πρακτικές δασκάλων
ποιοτική προσέγγιση
ημι-δομημένη συνέντευξη
Culturally Responsive Teaching
Education of Roma children
beliefs and practices
qualitative approach
semi-structured interview

description: Τα τελευταία χρόνια έχουν γίνει προσπάθειες για τη βελτίωση της εκπαίδευσης των μαθητών Ρομά. Ωστόσο, τα ποσοστά διαρροής, αναλφαβητισμού αλλά και χαμηλής ακαδημαϊκής επίδοσής τους εξακολουθούν να είναι πολύ υψηλά. Αν και οι έρευνες αποδίδουν την παραπάνω κατάσταση σε αιτίες που συνδέονται με την εκπαιδευτική πολιτική, καθώς και με τον τρόπο ζωής και την αντίληψη των Τσιγγάνων για την εκπαίδευση, είναι σημαντικό να αναζητηθεί τι κάνει τελικά ο δάσκαλος μέσα στην τάξη για να βοηθήσει τους μαθητές του. Να διερευνηθεί δηλαδή κατά πόσο οι εκπαιδευτικοί πραγματικά κατανοούν και είναι σε θέση να εφαρμόσουν τις θεωρητικές αρχές ώστε να αναπτυχθεί μια θεωρία προσαρμοσμένη στις εμπειρίες τους και προσανατολισμένη στην πρακτική της διαπολιτισμικής εκπαίδευσης. Αν και έχουν γίνει παρεμβάσεις σε τάξεις με μαθητές Ρομά για τη βελτίωση της διδασκαλίας, καθώς και έρευνες για τις στάσεις των εκπαιδευτικών απέναντι στους Ρομά, υπάρχει έλλειψη ερευνών σχετικά με τις πρακτικές που χρησιμοποιούν οι δάσκαλοι στις τάξεις τους και στο πώς χειρίζονται τις ιδιαίτερες συνθήκες που γεννά η ύπαρξη αυτής της γλωσσικής και πολιτισμικής μειονότητας στο σχολείο. Επιλέχθηκε να εξεταστούν οι απόψεις των δασκάλων σε συνδυασμό με τις αναφερόμενες από αυτούς πρακτικές, καθώς απόψεις και πρακτικές είναι στενά και αμοιβαία αλληλένδετες και επηρεάζουν την εκπαιδευτική πράξη. Η έρευνα βασίζεται στην προσέγγιση της Πολιτισμικά Υπεύθυνης Παιδαγωγικής-Διδασκαλίας και στις αρχές της. Στην παρούσα εργασία εξετάστηκαν διάφορες διαστάσεις της Πολιτισμικά Υπεύθυνης Διδασκαλίας, όπως η Διαφοροποιημένη Διδασκαλία, ο ρόλος της μητρικής γλώσσας, η διαχείριση των διαμαθητικών σχέσεων και η συνεργασία δασκάλου-γονέα. Η έρευνα πραγματοποιήθηκε με τη συμμετοχή 16 δασκάλων που έχουν δουλέψει με μαθητές Ρομά. Εφαρμόστηκε πρωτόκολλο ημι-δομημένης συνέντευξης το οποίο αναπτύχθηκε για τις ανάγκες της παρούσας έρευνας στη βάση της σχετικής βιβλιογραφίας. Οι συνεντεύξεις απομαγνητοφωνήθηκαν και αναλύθηκαν στη βάση των διαδικασιών της ανάλυσης περιεχομένου. Προέκυψε, λοιπόν, ότι αν και οι εκπαιδευτικοί προσπαθούν να κάνουν ό,τι καλύτερο μπορούν για να καταστήσουν τη Διδασκαλία τους Πολιτισμικά Υπεύθυνη, εν τούτοις τόσο οι απόψεις τους όσο και οι πρακτικές τους υστερούν στην ολοκληρωμένη και συστηματική παροχή Πολιτισμικά Υπεύθυνης Διδασκαλίας. Από τα πορίσματα της έρευνας αλλά και από τις δηλώσεις των ίδιων, κρίνεται αναγκαία η ανάγκη επιμόρφωσής τους. Τέλος, διατυπώνονται προτάσεις για τη βελτίωση της διδασκαλίας.
description: Recently, a lot of effort has been made in what concerns the improvement of the education of Roma students. Nevertheless, dropout and illiteracy rates, as well as these of their low academic performance are still extremely high. Although there are a lot of studies that attribute this situation to reasons which are associated with the educational policy, the Roma’s way of living and their perception of education, it is important to investigate what teachers finally do inside their classroom to help their students. In other words, there is a need to examine whether teachers really understand and are able of implementing such theoretical principles so as a theory adapted in students’ experiences and oriented to the practice of intercultural education to be developed. Despite the fact that a lot of interventions has been made in classrooms with Roma students to improve their education, as well as research about teachers’ attitudes towards Roma, there is a lack of research about the practices that teachers use in their classrooms and about the way they handle the particular conditions generated by the existence of this linguistic and cultural minority at school. It was chosen to examine teachers’ beliefs together with their referring practices, because beliefs and practices are closely and mutually interconnected and influence educational practices. Our research is based on the approach of Culturally Responsive Pedagogy-Teaching (CRT) and its principles. In this study, various CRT’s dimensions have been examined, such as Differentiated Instruction, the role of mother tongue, student-student relations’ management and teacher-parent collaboration. The research has been realized with the participation of 16 teachers who have worked with Roma students. Semi-structures interview protocol was implemented, which was developed for the needs of this research on the basis of the related literature. The interviews have been transcribed from the recordings on the basis of Content Analysis’s procedure. It was therefore derived that, although teachers try to do the best they can in order to make their instruction culturally responsive, however, their beliefs and so as their practices lacking in integrated and systematic providing CRT. The findings of the investigation and the teachers’ statements themselves necessitates the need of their training. Finally, proposals have been made to improve teaching practices.